El crac de la Borsa de Nova York, va donar origen el 1929 a la Gran Depressió. El govern d'Ibáñez que havia triplicat el deute extern al sol·licitar préstecs als Estats Units d'Amèrica i l'inevitable col·lapse de la mineria del salnitre van provocar una crisi sense precedents a nivell nacional. En menys de tres anys, el producte interior brut del país va caure a menys de la meitat i Xile va ser considerat per la Societat de Nacions com el més afectat per la crisi mundial. Davant d'una sèrie d'àmplies manifestacions als carrers, Ibáñez presenta la renúncia en 1931 i deixa el govern en mans de Pedro Opaso Letelier, president de Senat, qui a l'endemà va delegar el poder a Juan Esteban Montero. En les eleccions que van ser convocades per a octubre, Montero va derrotar folgadament Alessandri, que havia tornat de l'exili.